《寄题陈玉垒太史清华楼居集句四首 其一》
明代·王弘诲

白帝城头春草生，凭高一望九愁轻。山光水色浑无恙，鸟啭歌声各自成。

雨洗亭皋千亩绿，剑横天外八风清。閒眠尽日无人到，江汉风流万古情。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。